Sheer Heart Attack

Sheer Heart Attack είναι ο τίτλος του τρίτου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 8 Νοεμβρίου του 1974 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".Elektra Records Official Website

Ιστορία του άλμπουμ
Σύνθεση και ηχογράφηση
Μετά από έξι εμφανίσεις στο "Uris Theatre" του Μπρόντγουεϊ τον Μάιο του 1974, ο Μπράιαν Μέι διαγνώστηκε με ηπατίτιδα, αναβάλλοντας την προγραμματισμένη αμερικάνικη περιοδεία τους με τους Mott the Hoople και αναγκάζοντας τους Queen να επιστρέψουν στην πατρίδα τους.

Με σκοπό να διατηρήσουν σε υψηλό επίπεδο τη δημοτικότητα τους, αποφάσισαν να κυκλοφορήσουν το τρίτο τους άλμπουμ, ξεκινώντας τις ηχογραφήσεις στα "Trident Studios" του Λονδίνου, τον Ιούλιο του 1974. Όσο ο Μέι βρισκόταν σε κατάσταση ανάρρωσης, ο Τζον Ντίκον ανέλαβε χρέη κιθαρίστα, εκτός από το μπάσο. Ως αποτέλεσμα, το τραγούδι "Misfire" υπήρξε το πρώτο κομμάτι του μπασίστα που συμπεριλήφθηκε σε δίσκο του συγκροτήματος. Συνολικά, ηχογράφησαν δεκατρία κομμάτια, τα έξι εκ των οποίων συνέθεσε ο Μέρκιουρι και τα τέσσερα ο Μέι, αφού ένωσε και πάλι τις δυνάμεις του με τα υπόλοιπα μέλη των Queen.

Στο μεγάλο διάστημα της απουσίας του Μέι, ο οποίος μετά την ηπατίτιδα υπέφερε από δωδεκαδακτυλικό έλκος,Roger Taylor & Brian May Interview - Part 2 - Queen υπήρξε ένα μεγάλο κενό κατά τη διάρκεια των ηχογραφήσεων, το οποίο κάλυψαν οι προσπάθειες του παραγωγού Ρόι Τόμας Μπέικερ και του μηχανικού ήχου Μάικ Στόουν.Roy Thomas Baker Discography at Discogs

Ύφος
Το συγκρότημα πειραματίστηκε εκ νέου σε αυτό το άλμπουμ, αφήνοντας πίσω του το κοινό στιχουργικό περιεχόμενο του "Queen II". Σε συνδυασμό με το hard rock, οι Queen καταπιάστηκαν με το glam rock του "Tenement Funster", το heavy metal του "Stone Cold Crazy", το arena rock του "In the Lap of the Gods... Revisited" και το ποπ των "Killer Queen" και "Misfire". Επίσης, στον δίσκο συμπεριλήφθηκαν δύο μπαλάντες, οι "Lily Of The Valley" και "Dear Friends".

Τα μέλη του συγκροτήματος πειραματίστηκαν με όργανα που δεν είχαν ασχοληθεί στο παρελθόν, με τον Μέι να παίζει μπάντζο στο "Bring Back That Leroy Brown" και πιάνο στα "Now I'm Here" και "Dear Friends", ο Μέρκιουρι έπαιξε πλήκτρα στο "Now I'm Here" και πιάνο στα "Killer Queen" και "Bring Back That Leroy Brown", ενώ ο Ντίκον έπαιξε κιθάρα στο "Misfire" και ακουστική κιθάρα σε άλλα κομμάτια του άλμπουμ, όπως και διπλό μπάσο στο "Bring Back That Leroy Brown".

Κυκλοφορία και επιτυχία
Ο δίσκος ολοκληρώθηκε με το εξώφυλλο του Μικ Ροκ και κυκλοφόρησε μόλις δύο μήνες μετά το πέρας των ηχογραφήσεων του, το Νοέμβριο του 1974. Πρώτη μεγάλη επιτυχία υπήρξε αυτή του σινγκλ "Killer Queen", το οποίο σκαρφάλωσε στη δεύτερη θέση και παρέμεινε για δώδεκα εβδομάδες στον βρετανικό κατάλογο επιτυχιών,Queen - OfficialCharts.com ενώ αποτέλεσε το πρώτο Top-20 του συγκροτήματος στα αμερικάνικα τσαρτ.Queen | Awards | AllMusic

Ο δίσκος έφθασε μέχρι το # 2 στην πατρίδα του συγκροτήματος και το Top-10 στα περισσότερα ευρωπαϊκά τσαρτ, ενώ έφθασε μέχρι το # 12 στο αμερικάνικο Billboard και το # 6 στον Καναδά. Έχει βραβευθεί ως πλατινένιος στη Μεγάλη Βρετανία και την Πολωνία και ως χρυσός δίσκος στις Ηνωμένες Πολιτείες.

Στις αρχές του 1975, κυκλοφόρησε το σινγκλ "Now I'm Here", το οποίο ανέβηκε στην ενδέκατη θέση των βρετανικών τσαρτ και στο Top-30 στη Γερμανία και την Ολλανδία.

Κριτικές και κατατάξεις
Οι κριτικές για τον δίσκο υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, το "Sputnik Music" με μέσο όρο βαθμολογιών 4,2 / 5, το "Ultimate Guitar" με 8,9 / 10,Sheer Heart Attack Review | Queen | Compact Discs το "Discogs" με 4,3 / 5,Queen - Sheer Heart Attack (Vinyl, LP, Album) at Discogs το "Rolling Stone" με 3 / 5, το γερμανικό "Rolling Stone" με 4 / 5,Review: Queen :: Sheer Heart Attack - Rolling Stone ο Άντριαν Ντένινγκ με 7,5 / 10 και το "BBC" του έδωσε θετική κριτική.Queen | Adrian's Album ReviewsBBC - Music - Review of Queen - Sheer Heart Attack

Το "Sheer Heart Attack" συμπεριλήφθηκε στο βιβλίο "1001 Albums You Must Hear Before You Die" το 2005, ενώ το "Classic Rock" το κατέταξε 28ο στη λίστα με τα εκατό καλύτερα άλμπουμ βρετανικού ροκ όλων των εποχών.100 Greatest British Rock Album Ever Σε δημοψήφισμα του "Kerrang!" κατατάχθηκε όγδοο στα εκατό καλύτερα άλμπουμ βρετανικού ροκ, όπως και 45ο στα εκατό καλύτερα άλμπουμ στην ιστορία της ροκ μουσικής. Το "Mojo" το τοποθέτησε 72ο στα εκατό καλύτερα κιθαριστικά άλμπουμ το 2002,Mojo - The 100 greatest guitar albums (2002) - Muzieklijstjes αλλά και 88ο στους εκατό δίσκους που άλλαξαν τον κόσμο το 2007. Τέλος, το γερμανικό "Rock Hard" το κατέταξε στο # 308 των 500 καλύτερων άλμπουμ της ροκ και μέταλ μουσικής.

Τραγούδια του δίσκου

Θέσεις τσαρτ
Sheer Heart Attack (άλμπουμ)

Επίσημη κυκλοφορία: 8 Νοεμβρίου 1974
ΧώραΘέση Ηνωμένο Βασίλειο Queen | full Official Chart History | Official Charts Company  2 Καναδάς   6 Γαλλία lescharts.com - Discographie Queen  6 Ολλανδία Discografie Queen - dutchcharts.nl  7 Νορβηγία norwegiancharts.com - Queen Discography  9 Ηνωμένες Πολιτείες   12Killer Queen (σινγκλ)

Επίσημη κυκλοφορία: 21 Οκτωβρίου 1974
ΧώραΘέση Ηνωμένο Βασίλειο   2 Ιρλανδία Search the Charts - The Irish Charts - All there is to know  2 Ολλανδία   3 Αυστρία Discographie Queen - austriancharts.at  10 Ηνωμένες Πολιτείες   12 Γερμανία Suche - Offizielle Deutsche Charts  12Now I'm Here (σινγκλ)

Επίσημη κυκλοφορία: 17 Ιανουαρίου 1975
ΧώραΘέση Ηνωμένο Βασίλειο   11 Ιρλανδία   14 Γερμανία   25 Ολλανδία   29

Βραβεία
Sheer Heart Attack (άλμπουμ)
 Ηνωμένες Πολιτείες (RIAA Certification): Χρυσός Gold & Platinum - RIAA
 Ηνωμένο Βασίλειο (BPI Certification): Πλατινένιος 
 Πολωνία (ZPAV Certification): Πλατινένιος Killer Queen (σινγκλ)
 Ηνωμένο Βασίλειο (BPI Certification): Χρυσός 

Οι μουσικοί των Queen
Οι μουσικοί οι οποίοι ηχογράφησαν το "Sheer Heart Attack" ήταν οι εξής:

 Φρέντι Μέρκιουρι - φωνητικά, πιάνο
 Μπράιαν Μέι - κιθάρα, φωνητικά, πλήκτρα, μπάντζο
 Τζον Ντίκον - μπάσο, κιθάρα
 Ρότζερ Τέιλορ - τύμπανα, κρουστά, φωνητικά

Παραπομπές

Πηγές
 Sheer Heart Attack - Queen | Songs, Reviews, Credits | AllMusic
 Queen - Sheer Heart Attack (album review ) | Sputnikmusic
 Queen Sheer Heart Attack Album Review | Rolling Stone 

Κατηγορία:Δισκογραφία των Queen
Κατηγορία:Άλμπουμ του 1974